Xodisa oqibatida ikkita xonadon vayron bo‘lgan. Sirdaryo viloyati Xovos tumani “Qahramon” MFYda ikki qavatli uyda gaz-havo aralashmasi portlagan. Bu haqda viloyat Favqulodda vaziyatlar boshqarmasi xabar bermoqda. Hodisa 2023 yil 15 yanvar kuni soat 14:50da Xovos tumani “Qahramon” MFY Qahramon ko‘chasida joylashgan 7-sonli ko‘p qavatli uyda sodir bo‘lgan. Portlash oqibatida, ikkita xonadonning qurilish konstruksiyasiga shikast yetgan. Hodisada ikki kishi tan jarohatlari olib halok bo‘lgan. Bir kishi shifoxonaga yotqizilgan. Qayd etilishicha, hodisa sodir bo‘lgandan so‘ng voqea joyiga viloyat raxbarlari va FVB bo‘linmalari yetib borgan.